15.5.2023
SK
Úradný vestník Európskej únie
C 173/21
Odvolanie podané 22. februára 2023: Autoridad Portuaria de Bilbao proti rozsudku Všeobecného súdu (piata komora) zo 14. decembra 2022 vo veci T-126/20, Autoridad Portuaria de Bilbao/Komisia (Vec C-110/23 P) (2023/C 173/29) Jazyk konania: španielčina Účastníci konania Odvolateľ: Autoridad Portuaria de Bilbao (v zastúpení: D. Sarmiento Ramírez-Escudero a X.
Codina García-Andrade, abogados) Ďalší účastník konania: Európska komisia
Návrhy odvolateľky — zrušiť rozsudok Všeobecného súdu z troch nižšie uvedených dôvodov a určiť, že rozsudok obsahuje právne pochybenie, — rozhodnúť o merite veci v súlade s článkom 61 štatútu a článkom 170 rokovacieho poriadku tak, že sa vyhovie návrhu na zrušenie rozhodnutí napadnutých pred Všeobecným súdom, ktoré uviedol Autoridad Portuaria de Bilbao v konaní na prvom stupni, — zaviazať Komisiu na náhradu trov konania, ktoré vznikli Autoridad Portuaria de Bilbao tak v konaní na prvom stupni ako aj v tomto konaní na Súdnom dvore.
Odvolacie dôvody a hlavné tvrdenia
Prvý odvolací dôvod: Rozsudok Všeobecného súdu obsahuje právne pochybenie v súvislosti s porušením článku 107 ZFEÚ ods.
1, keď konštatoval, že Komisia, ktorá došla k záveru, že daňové oslobodenia provincie Biskajsko predstavuje zvýhodnenie, nemusela skúmať toto oslobodenie komplexne.
Na podporu prvého odvolacieho dôvodu odvolateľ tvrdí, že úvahy na základe ktorých Všeobecný súd dospel k záveru, že neexistuje opatrenie komplexnej povahy, sa opierajú o výlučne formálne východiská, ktoré sú vzdialené od predmetných analýz vyžadovaných judikatúrou Všeobecného súdu.
Druhý odvolací dôvod: Rozsudok Všeobecného súdu obsahuje právne pochybenie v súvislosti s porušením článku 107 ZFEÚ, nariadenia 2015/1589 (1) a judikatúry, ktorá ich vykladá, v spojení s článkom 4 ods.
3 ZEÚ, článkom 296 ZFEÚ a článkom 41 Charty, keďže sa v ňom konštatuje, že Komisia nemusí skúmať všetky dostupné údaje, pokiaľ je známe, že existuje jediný príjemca schémy pomoci.
Na podporu druhého odvolacieho dôvodu žalobca tvrdí, že existencia jediného subjektu zvýhodneného daňovým oslobodením provincie Biskajsko (Autoridad Portuaria de Bilbao) je známou skutočnosťou, ktorá vyplýva zo španielskych právnych predpisov.
V tomto prípade a hoci možno opatrenie kvalifikovať ako „schéma pomoci“ na účely nariadenia 2015/1589, Komisia je povinná vykonať úplne preskúmanie dostupných údajov.
Tak je tomu, ak sa opierame o pôvodný cieľ judikatúry, ktorý Komisie dovoľuje nevykonať takéto preskúmanie, vzhľadom na výklad článku 4 ods.
3 ZEÚ, článku 296 ZFEÚ a článku 41 Charty.
Tretí odvolací dôvod: Rozsudok Všeobecného súdu obsahuje právne pochybenie v súvislosti s porušením článku 108 ZFEÚ, nariadenia 2015/1589 v spojení s článkom 4 ods.
3 ZEÚ, keďže sa v ňom konštatovalo, že v rámci postupu spolupráce sú povinnosti Komisie menej prísnejšie ako sú povinnosti jej uložené v rámci postupu vyšetrovania.